Stiaan & Sunett se selfdoen troue - Mooi Troues
Daar is so baie elemente in vandag se troue wat ons weet ons lesers absoluut dol oor ies. Dié troue is 'n doen-dit-self troue gehou op 'n plaas kompleet met 'n donkie kar, skape en 'n fiets in die mengsel.
Stiaan: "Ek was vir 'n paar maande oorsee gewees en in die tyd het Sunett saam met een van my vriende begin bergfietsry. Ons is altwee lief vir sulke dinge en Stellenbosch is 'n fantastiese plek daarvoor. Toe ek terug kom en die eerste keer weer saam met my vriend gaan fietsry het, was Sunett ook saam. So ons het op ons fietse ontmoet."
Sunett: "Dit was my en Stiaan se 3 jaar herdenking en hy het my die oggend na `n parkie toe gevat waar hy vir my op sy kitaar gespeel het. Ons is toe na `n wynplaas toe vir `n baie romantiese middagete. Daarna het ons ons bergklim sakke gepak en een van Stellenbosch se berge gaan klim. Met sonondergang het Stiaan die kamera op `n klip staan gemaak en ons het `n paar fotos geneem. Toe het hy die kamera, sonder my medewete, gestel om `n video te neem, af op sy kniee gegaan en my die groot vraag gevra."